NS Kvinneorganisasjon

Nasjonal Samlings Kvinneorganisasjon, forkortet NSK, var en særorganisasjon for kvinner over 18 år tilknyttet det norske nazistpartiet Nasjonal Samling (NS) før og under andre verdenskrig. NKS ble dannet i 1934, kort etter NS’ stiftelse året før. NS Kvinneorganisasjon ble nedlagt da den tyske okkupasjonsmakten overga seg og NS-styret ble avsatt ved frigjøringen i mai 1945. NSK var én av partiets tre store særorganisasjoner, sammen med ungdomsforbundet NSUF og Hirden.

Historie
NSK sprang opprinnelig ut av Maria Quislings bekjentskapskrets, men ble snart en permanent del av NS-organisasjonen.

Leder for NSK var fra 1934 stemmepedagogen Marie Irgens, siden Øyvor Hansson og fra 1941 til krigens slutt bondekvinnelederen og Tidens Tegn-journalisten Olga Bjoner.Dagbladet 1985: Quislings kvinner Bjoner, som tok tittelen riksleder fra 1944, ledet samtidig Kvinnehirden,Norsk biografisk leksikon om Olga Bjoner der de ivrigste unge ble med. NSK hadde på det meste omkring 16 000 medlemmer, det vil si omtrent en tredel av NS' 55 000 registrerte medlemmer. NSK drev mødreskoler, husstellstasjoner og systuer landet rundt. NS-kvinner vervet seg også som «frontsøstre».

I 1934 ble Halldis Neegaard Østbye propagandaleder i NS Kvinneorganisasjon.

Se også
 Gjentehirden
 Kvinnehirden

Referanser

Kategori:Nasjonal Samling
Kategori:Organisasjoner etablert i 1933
Kategori:Opphør i 1945